Ampumahiihdon maailmancup 2018–2019

Ampumahiihdon maailmancup 2018–2019 alkoi 2. joulukuuta 2018 Slovenian Pokljukasta ja päättyi 24. maaliskuuta 2019 Norjan Holmenkollenilla. Miesten kokonaiskilpailun voitti ylivoimaisesti Norjan Johannes Thingnes Bø, joka samalla rikkoi 16 osakilpailuvoitollaan Martin Fourcaden 14 osakilpailuvoiton ennätyksen yhdellä kaudella. Naisten kilpailu oli kaksinkamppailu Italian Dorothea Wiererin ja Lisa Vittozziin välillä. Kilpailu ratkesi vasta viimeisenä kilpailuviikonloppuna Wiererin hyväksi. Sekä Bø että Wierer voittivat kokonaiskilpailut ensimmäistä kertaa urallaan.
Kilpailukalenteri.
Kauden kilpailuohjelmaan kuului yhdeksän kilpailuviikonloppua ja Ruotsin Östersundissa järjestettävät maailmanmestaruuskilpailut. Huomionarvoista kauden ohjelmassa on, että Kansainvälinen ampumahiihtoliitto (IBU) jätti Venäjän kokonaan pois maailmancupista maan dopingskandaalin vuoksi. Näin oli tapahtunut edellisen kerran kaudella 2013-14, jolloin Venäjällä järjestettiin Sotšin talviolympialaiset. Venäjä ei saanut järjestettäväkseen myöskään IBU- tai Juniorcupin kilpailuita tai muita arvokisoja kaudella 2018-19 tai 2019-20. Kilpailukalenteriin teki sen sijaan paluun Pohjois-Amerikan kiertue. Edellisen kerran Pohjois-Amerikassa oli kilpailtu kaudella 2015-16. Pariviesti oli maailmanmestaruuskilpailujen ohjelmassa ensimmäistä kertaa.
Canmoren kilpailujen muutokset.
Alun perin Canmoressa oli tarkoitus kilpailla torstaina normaalimatkat, lauantaina viestit ja sunnuntaina yhteislähdöt. Kovien, yli 30 asteen, pakkasten vuoksi kilpailuihin ja niiden aikatauluihin tehtiin muutoksia. Viestikilpailut siirrettiin lauantailta perjantaille. Sunnuntaina käytävien yhteislähtökilpailujen sijasta lauantaina oli tarkoitus kilpailla pikakilpailut. Lisäksi torstain normaalimatkoilla käytettiin ensimmäistä kertaa vuonna 2018 IBU:n kongressissa esiteltyä lyhyempää formaattia. Aiemmin aamupäivälle paikallista aikaa aikataulutettuja miesten kilpailuja myös myöhäistettiin käytäviksi vasta iltapäivällä. 
Lyhyemmässä, haastavia sääoloja varten suunnitellussa, normaalimatkan kilpailussa miesten hiihtomatka lyhenee 15 kilometriin ja naisten 12,5 kilometriin. Ohilaukauksen aikasakko lyhenee vastaavasti minuutista 45 sekuntiin. Tätä versiota ei ollut aiemmin käytetty maailmancupissa, mutta sitä oli kerran testattu IBU-Cupissa kaudella 2018–2019. Sen etuna Canmoren tapauksessa oli ennen kaikkea se, että käytetyt hiihtoladut olivat tavallista normaalimatkaa lyhyempiä. Näin ollen niiltä jäi pois pidemmillä laduilla olevia matalia ja siten kylmiä ladun osia.
Aikataulu muuttui toistamiseen kun pikakilpailut siirrettiin sunnuntaille lauantain kovien pakkasten vuoksi. Sunnuntai oli jätetty varapäiväksi, jolle kilpailuja tarvittaessa siirrettäisiin. Lopulta kilpailun tuomaristo päätti sunnuntaiaamuna perua molemmat pikakilpailut, sillä pakkanen ei laskenut pakkasrajan alle. Kansainvälisen ampumahiihtoliiton pakkasraja on -20 °C.
Tulokset.
Sekaviestit.
Pokljukan ja Östersundin kilpailuissa hiihtojärjestys on naiset-miehet. Park Cityn kilpailuissa taas miehet vievät avausosuuksia ja naiset päätösosuuksia.
Maailmancupin tulokset.
Miehet.
Kokonaiskilpailu.
Tilanne
Pikakilpailu.
Tilanne
Takaa-ajo.
Tilanne
Normaalimatka.
Tilanne
Yhteislähtö.
Tilanne
Viesti.
Tilanne
Maat.
Tilanne
Naiset.
Kokonaiskilpailu.
Tilanne
Pikakilpailu.
Tilanne
Takaa-ajo.
Tilanne
Normaalimatka.
Tilanne
Yhteislähtö.
Tilanne
Viesti.
Tilanne
Maat.
Tilanne
Venäjä sijoittui alun perin naisten maacupissa kaudella 2018–2019 sijalle neljä. Syksyllä 2019 paljastuneen Margarita Vasilevan dopingtapauksen vuoksi venäläisurheilijan tulokset kuitenkin mitätöitiin. Tämän seurauksena Venäjän pisteet laskivat siten, että se putosi maacupin sijalle kuusi. Lisäksi Venäjä putosi viesticupissa sijan, sillä sen kymmenes sija Canmoren viestissä hylättiin.
Sekaviesti.
Tilanne